
    Aprobat în ședința Guvernului din _________2026
              Decizia protocolară nr. ________2026

Proiect

PARLAMENTUL REPUBLICII MOLDOVA

LEGE
pentru modificarea unor acte normative
(Legea nr. 267/1994 privind apărarea împotriva incendiilor 
și Legea nr. 271/1994 cu privire la protecția civilă)


Parlamentul adoptă prezenta lege organică.

Art. I – Legea nr. 267/1994 privind apărarea împotriva incendiilor (Monitorul Oficial al Republicii Moldova, 1995, nr. 15–16, art. 144), cu modificările ulterioare, se modifică după cum urmează:
1. În tot cuprinsul legii, sintagma „Serviciul Protecției Civile și Situațiilor Excepționale al Ministerului Afacerilor Interne”, la orice formă gramaticală, se substituie cu sintagma „Inspectoratul General pentru Situații de Urgență al Ministerului Afacerilor Interne”, la forma gramaticală corespunzătoare;
cuvintele „unitățile economice”, la orice formă gramaticală, se substituie cu cuvintele „agenții economici” la forma gramaticală corespunzătoare;
cuvintele „situații excepționale”, la orice formă gramaticală, se substituie cu cuvântul „dezastre” la forma gramaticală corespunzătoare.
2. La articolul 1:
alineatul (1):
după cuvintele „și realizate în scopul prevenirii” se completează cu textul „ , pregătirii”;
la litera h), textul „finanțate din bugetul de stat sau bugetele locale” se exclude.
3. Articolul 3 va avea următorul cuprins: 
„Articolul 3. Autoritatea administrativă în domeniul apărării împotriva incendiilor
Inspectoratul General pentru Situații de Urgență al Ministerului Afacerilor Interne este autoritatea administrativă care exercită atribuțiile în domeniul apărării împotriva incendiilor, prin organizarea, coordonarea și realizarea activităților de prevenire, pregătire și răspuns la incendii.”.
4. La articolul 4 alineatul (2), textul „întreprinderi, instituții și organizații indiferent de tipul de proprietate și forma juridică de organizare (denumite în cele ce urmează unități economice, dacă nu se stipulează altfel)” se substituie cu textul „instituții, agenții economici și de organizațiile necomerciale.”.
5. La articolul 10:
denumirea va avea următorul cuprins:
„Domeniul de asigurare a măsurilor de apărare împotriva incendiilor a autorităților administrației publice locale”;
la litera e), textul „în situații excepționale,” se exclude.
6. La articolul 11, litera p) se exclude.
7. Articolul 121 se completează cu litera f) cu următorul cuprins:
„f) participă la cursurile de pregătire în cadrul Inspectoratului General pentru Situații de Urgență al Ministerului Afacerilor Interne în domeniul asigurării apărării împotriva incendiilor a construcțiilor.”.
8. La articolul 18 litera d), cuvântul „telecomunicație” se substituie cu cuvântul „comunicație”.
9. La articolul 21 alineatul (1), textul „și avarii, până la momentul în care comisiile pentru situațiile excepționale încep să funcționeze,” se exclude.
10. La articolul 22:
la litera b), după cuvintele „să informeze populația” se completează cu cuvintele „și autoritățile publice”;
se completează cu litera e) cu următorul cuprins:
„e) să emită aviz consultativ, în temeiul art. 198 alin. (2) din Codul urbanismului și construcțiilor nr. 434/2023, privind respectarea normelor și regulilor de apărare împotriva incendiilor la recepția lucrărilor de construcții și a instalațiilor aferente construcțiilor, la solicitarea autorităților publice, persoanelor fizice și juridice.”.
11. La articolul 23 litera e), textul „ , finanțate din bugetul de stat sau din bugetele locale, cu participarea obligatorie a colaboratorilor organelor serviciului de salvatori și pompieri” se exclude.
12. Articolul 231:
litera e) va avea următorul cuprins: 
„e) să participe la elaborarea proiectelor de acte normative în domeniul apărării împotriva incendiilor;”;
se completează cu litera h) cu următorul cuprins:
„h) să participe, la solicitarea organului supravegherii de stat a măsurilor contra incendiilor, la efectuarea controalelor de specialitate privind gradul de pregătire la apărarea împotriva incendiilor a obiectivelor.”.
13. La articolul 232, la alineatele (2), (3) și (4), textul „cu participarea obligatorie a funcționarilor organelor serviciului de salvatori și pompieri” se exclude.
14. Articolul 33:
se completează cu alineatul (51) cu următorul cuprins:
„(51) Specialiștii care desfășoară activități în domeniul apărării împotriva incendiilor se atestează și profesează în următoarele domenii:
a) asigurarea măsurilor de apărare împotriva incendiilor la obiective;
b) întreținerea sistemelor și instalațiilor de semnalizare, alarmare și alertare în caz de incendii;
c) întreținerea sistemelor și instalațiilor de limitare și stingere a incendiilor;
d) verificarea, reîncărcarea și repararea stingătoarelor de incendiu;
e) întreținerea sistemelor și instalațiilor de ventilare pentru evacuarea fumului și gazelor fierbinți.”;
la alineatul (6), sintagma „organul supravegherii de stat a măsurilor contra incendiilor” se substituie cu sintagma „Inspectoratul General pentru Situații de Urgență al Ministerului Afacerilor Interne”.
15. Articolul 42 se abrogă.

Art. II. - Legea nr. 271/1994 cu privire la protecția civilă (Monitorul Oficial al Republicii Moldova, 1994, nr. 20, art. 231), cu modificările ulterioare, se modifică după cum urmează:
1. În preambul:
	textul „întreprinderilor, instituțiilor și organizațiilor (denumite în continuare unități economice), indiferent de tipul de proprietate și forma organizațional - juridică” se substituie cu textul „instituțiilor, agenților economici și a organizațiilor necomerciale”;
	cuvântul „cetățenilor” se substituie cu cuvântul „persoanelor”.
2. În tot cuprinsul legii:
sintagma „Serviciul Protecției Civile și Situațiilor Excepționale al Ministerului Afacerilor Interne”, la orice formă gramaticală, se substituie cu sintagma „Inspectoratul General pentru Situații de Urgență al Ministerului Afacerilor Interne”, la forma gramaticală corespunzătoare;
cuvintele „situații excepționale”, la orice formă gramaticală, se substituie cu cuvântul „dezastre” la forma gramaticală corespunzătoare;
cuvintele „unitățile economice”, la orice formă gramaticală, se substituie cu cuvintele „agenții economici” la forma gramaticală corespunzătoare;
cuvintele „obiectivelor economiei naționale”, la orice formă gramaticală, se substituie cu textul „instituțiilor, agenților economici, organizațiilor necomerciale”.
3. La articolul 1:
alineatul (1) va avea următorul cuprins:
	„(1) Protecția civilă a Republicii Moldova reprezintă un ansamblu de activități specifice, măsuri și sarcini organizatorice, tehnice, operative, cu caracter umanitar și de informare publică, planificate, organizate și realizate potrivit prezentei legi, în scopul prevenirii și reducerii riscurilor de producere a dezastrelor, protejării populației, bunurilor și mediului înconjurător împotriva efectelor negative ale dezastrelor, conflictelor armate și înlăturării operative a urmărilor acestora și asigurării condițiilor necesare supraviețuirii persoanelor afectate, parte integrantă a sistemului de management al situațiilor de criză.”;
se completează cu alineatele (11) - (14) cu următorul cuprins:
„(11) Concepția, organizarea, desfășurarea și managementul activităților de protecție civilă se stabilesc și se realizează la nivel local și național pe principiile autonomiei, subsidiarității, legalității, responsabilității, corelării obiectivelor și resurselor, cooperării și solidarității.
(12) Coordonarea strategică a managementului situațiilor de criză generate de dezastre este exercitată în condițiile legislației privind managementul situațiilor de criză.
(13) În cazul producerii unei situații de criză generată de un dezastru, se activează mecanismele de protecție civilă și de intervenție operativă a forțelor Protecției Civile, precum și cele de coordonare strategică și operațională la nivel național destinate managementului crizelor sau crizelor majore, în funcție de amploarea dezastrului.
(14) Planificarea, coordonarea, implementarea măsurilor și acțiunilor de protecție civilă se corelează cu Planul național de management al crizelor.”;
la alineatul (2), cuvintele „planurile speciale și în programele protecției civile” se substituie cu textul „planurile de reducere a riscurilor de dezastre și planurile Protecției Civile, corelate cu Planul național de management al crizelor”;
la alineatul (3):
cuvintele „obiectelor potențial periculoase” se substituie cu cuvintele „obiectivelor industriale potențial periculoase”;
textul „lichidare a efectelor situațiilor excepționale, sistemul de instruire pentru protecția civilă” se substituie cu textul „prevenire, pregătire, răspuns și recuperare post-dezastru”;
la alineatul (4), cuvintele „conform principiului teritorial de producție” se exclud, iar cuvintele „organizarea administrativ-teritorială” se substituie cu cuvintele „principiul administrativ-teritorial”; 
la alineatul (6), textul „ , creat pe lângă Guvern” se exclude;
alineatul (7) va avea următorul cuprins:
„(7) Inspectoratul General pentru Situații de Urgență al Ministerului Afacerilor Interne este autoritatea națională competentă în domeniul protecției civile.”.
4. Legea se completează cu articolul 11 cu următorul cuprins:
„Articolul 11. Noțiuni principale
În sensul prezentei legi, noțiunile principale utilizate au următoarele semnificații:
        recuperarea post-dezastru – restabilirea condițiilor de trai, precum și a activelor, sistemelor și a activităților economice, fizice, sociale, culturale și de mediu înconjurător ale populației afectate de dezastru, în scopul evitării sau a reducerii riscului producerii unor dezastre;
fondul necesar de construcții de protecție – totalitatea construcțiilor speciale existente sau care urmează să fie realizate pe un anumit teritoriu, destinate protecției populației, bunurilor și infrastructurii împotriva dezastrelor;
edificiile de protecție civilă – construcții de protecție construite și dotate cu resurse necesare de activitate permanentă și stabilă, amplasate subteran, destinate să asigure conducerea acțiunilor în condiții de dezastre;
adăposturile de protecție civilă – construcții de protecție dotate cu instalații, inventar, dispozitive și instrumente necesare, destinate pentru adăpostirea persoanelor și bunurilor în condiții de dezastre;
serviciile protecției civile – ansamblul structurilor specializate, forțelor și mijloacelor organizatorice și tehnice, constituite de autoritățile publice de nivelurile al doilea și special, care, în cadrul sistemului protecției civile, au ca scop desfășurarea măsurilor și acțiunilor de prevenire, pregătire, răspuns și recuperare post-dezastru, asigurând protecția populației, a bunurilor materiale, a infrastructurii și a mediului înconjurător, prin intervenții operative de salvare, asistență medicală, stingere a incendiilor, gestionare a avariilor tehnice și alte acțiuni specifice;
risc de dezastre – probabilitatea pierderilor rezultate din dezastre, exprimate prin prejudiciile cauzate vieții, sănătății persoanelor sau bunurilor, mediului înconjurător și a serviciilor publice, de care poate fi afectată o anumită comunitate sau societate. Riscul de dezastre cuprinde pierderile potențiale determinate de interacțiunea dintre pericol, condițiile de vulnerabilitate și capacitatea de răspuns;
	prevenirea dezastrelor – orice acțiune care are drept scop reducerea riscurilor sau atenuarea consecințelor dezastrelor asupra persoanelor, mediului înconjurător și a bunurilor materiale, inclusiv asupra patrimoniului cultural;
evaluarea riscurilor de dezastre – proces intersectorial global de identificare, analiză și evaluare a riscurilor, desfășurat la nivel național sau la un nivel regional corespunzător;
pregătire de dezastre – stare de promptitudine și o capacitate a mijloacelor umane și materiale, a structurilor, comunităților și organizațiilor, obținute ca urmare a unor acțiuni prealabile, care permit asigurarea unui răspuns rapid și eficace la dezastre;
planul de reducere a riscurilor de dezastre – document aprobat de către autoritatea/autoritățile publice responsabile de managementul riscului de dezastre la etapa de prevenire și reducere a riscului, în scopul reducerii sau minimizării riscurilor potențiale sau amenințărilor înainte ca acestea să se transforme în dezastre;
planul Protecției Civile – document aprobat de către autoritatea/autoritățile publice responsabile de managementul riscului de dezastre în scopul gestionării riscurilor, pericolelor și răspunsul la dezastre în momentul declanșării acestuia și constituie capitol sau este corelat cu Planurile naționale, teritoriale sau locale de management al crizelor;
răspuns la dezastre – ansamblul acțiunilor organizate și coordonate întreprinse urmare a unui dezastru, în timpul sau după producerea acestuia, în scopul lichidării consecințelor imediate ale dezastrului.”.
5. La articolul 2:
[bookmark: _Hlk221540890]denumirea articolului va avea următorul cuprins: „Informarea publică în domeniul protecției civile”;
la alineatul (1), cuvintele „administrației unităților economice” se substituie cu textul „instituțiilor, agenților economici și a organizațiilor necomerciale”;
la alineatul (2), după cuvântul „Autoritățile” se completează cu cuvintele „și instituțiile”.
6. La articolul 4:
[bookmark: _Hlk220641103]la alineatul (1) litera c), după cuvântul „organizarea” se completează cu cuvintele „prevenirii și”;
la alineatul (2):
la litera b), textul „comandă, înștiințare și comunicații” se substituie cu textul „înștiințare, avertizare timpurie și publică,”;
la litera c), după cuvintele „pregătirea pentru adăpostirea” se completează cu cuvintele „și protecția”;
la litera f), după textul „pregătește din timp evacuarea,” se completează cu cuvintele „conform planurilor de evacuare a populației sau a personalului propriu”;
litera i) va avea următorul cuprins:
„i) antrenează agenții economici și organizațiile necomerciale în acțiunile de prevenire, pregătire, răspuns și recuperare post-dezastru;”;
la litera j), cuvântul „profilaxie” se substituie cu cuvântul „prevenire”;
la litera k), cuvintele „securitatea antiincendiară” se substituie cu cuvintele „realizarea măsurilor de apărare împotriva incendiilor”;
litera l) va avea următorul cuprins:
„l) organizează și desfășoară instruirea angajaților autorităților publice, instituțiilor, agenților economici și a populației privind procedeele de protecție și acțiunile care urmează a fi întreprinse în condiții de dezastre”; 
se completează cu litera m) cu următorul cuprins:
„m) asigură recuperarea post-dezastru.”.
7. La articolul 5, litera d) se abrogă.
8. Articolul 7:
la litera a), cuvintele „concepția dezvoltării” se substituie cu cuvintele „strategii și programe de dezvoltare a”;
la litera c), cuvintele „planurile protecției civile” se substituie cu cuvintele „măsurile de pregătire în domeniul protecției civile”;
se completează cu litera j) cu următorul cuprins:
„j) coordonează activitățile de recuperare post-dezastru.”.
9. Se completează cu articolul 71 cu următorul cuprins:
„ Articolul 71 Atribuțiile Centrului Național de Management al Crizelor
Centrul Național de Management al Crizelor asigură coordonarea strategică interinstituțională în domeniul protecției civile, în conformitate cu legislația privind managementul situațiilor de criză.”.
10. La articolul 8:
litera a) va avea următorul cuprins:
„a) exercită coordonarea activităților de protecție civilă”;
litera b) va avea următorul cuprins:
„b) acordă sprijin instituțiilor principale, în calitate de instituție de sprijin, în gestionarea situațiilor de criză generate de dezastre;”;
litera d) va avea următorul cuprins:
„d) aprobă, în limitele competenței funcționale, cadrul normativ privind organizarea și realizarea protecției civile;”;
litera e) se completează cu textul „ , organizațiilor necomerciale și a stațiilor (posturilor) de salvare pe apă”;
la litera f), cuvintele „salvare și a altor lucrări de neamânat” se substituie cu textul „prevenire, pregătire, răspuns și recuperare post-dezastru”;
litera g) va avea următorul cuprins: 
„g) participă la elaborarea proiectelor de acte normative în domeniul protecției civile;”;
la litera h), cuvintele „elaborează programe și” se exclud;
la litera i), textul „genistice, radiative, chimice, medico-biologice și securității antiincendiare” se substituie cu cuvântul „civile”;
literele j) și m) vor avea următorul cuprins:
„j)	informează populația despre pericolul apariției sau apariția dezastrelor și despre consecințele acestora;”;
„m) evaluează gradul de pregătire a forțelor protecției civile în baza metodologiei aprobate de Guvern;”;
se completează cu literele n), o), p), q) și r) cu următorul cuprins:
„n) coordonează planurile de reducere a riscurilor de dezastre și planurile Protecției Civile;
o) participă la activitățile de prevenire, pregătire și răspuns în cadrul Mecanismului de Protecție Civilă a Uniunii Europene;
p) informează anual Centrul Național de Management al Crizelor despre starea de pregătire a protecției civile a autorităților publice centrale și locale;
q) examinează și avizează documentația de urbanism, în temeiul prevederilor Codului urbanismului și construcțiilor nr. 434/2023;
r) realizează alte măsuri în conformitate cu legislația.”.
11. La articolul 9:
alineatul (1):
la litera a), cuvintele „obiectivelor din subordinea Serviciului Protecției Civile și Situațiilor Excepționale al Ministerului Afacerilor Interne” se substituie cu textul „bazei tehnico-materiale a Protecției Civile,”;
se completează cu litera j) cu următorul cuprins:
„j) elaborează și aprobă planurile de reducere a riscurilor de dezastre și planurile Protecției Civile.”;
se completează cu alineatul (3) cu următorul cuprins:
„(3) Forțele protecției civile ale instituțiilor principale desemnate pentru gestionarea dezastrelor intervin și execută lucrări care nu pot fi amânate. Inspectoratul General pentru Situații de Urgență asigură coordonarea interinstituțională a intervențiilor pentru salvarea persoanelor și îndeplinește atribuțiile de instituție de sprijin.”.
12. La articolul 10:
la litera a), după cuvintele „de pregătire a obiectivelor” se completează cu textul „ , inclusiv a stațiilor (posturilor) de salvare pe apă”;
la litera d), cuvintele „în condițiile situațiilor excepționale” se substituie cu textul „în condițiile dezastrelor, precum și activităților de recuperare post-dezastru”;
la litera f), textul „zădărnicire sau diminuare a probabilității apariției situațiilor excepționale,” se substituie cu cuvintele „prevenire a riscului de dezastre și”, iar cuvintele „a proporțiilor efectelor lor” se substituie cu cuvintele „impactului acestora”;
se completează cu literele j), k) și l) cu următorul cuprins:
„j) asigură elaborarea planurilor de reducere a riscurilor de dezastre și planurilor Protecției Civile;
k) planifică surse financiare pentru prevenire, pregătire, răspuns și recuperare post-dezastru, pentru executarea măsurilor din planul de reducere a riscurilor de dezastre și planul Protecției Civile;
l) asigură solicitarea avizelor asupra documentației de urbanism de la organele centrale de specialitate ale administrației publice interesate sau organele locale interesate, în temeiul art. 54 și 55 din Codul urbanismului și construcțiilor                   nr. 434/2023.”.
13. În denumirea Capitolului III, cuvântul „cetățenilor” se substituie cu cuvântul „persoanelor”.
14. La articolul 11 alineatul (2), cuvintele „preîntâmpinarea și lichidarea efectelor situațiilor excepționale” se substituie cu textul „prevenirea, pregătirea și răspunsul la dezastre”.
15. La articolul 12 alineatul (2), cuvintele „a situației excepționale sau de lichidare a efectelor ei” se substituie cu cuvintele „pregătire și răspuns la dezastre”.
16. La articolul 13:
în denumirea articolului, cuvântul „cetățenilor” se substituie cu cuvântul „persoanelor”; 
la alineatul (5), textul „înlesnirile prevăzute de Legea Serviciului Protecției Sociale și Situațiilor Excepționale nr.93-XVI din 5 aprilie 2007” se substituie cu textul „garanțiile prevăzute de Legea nr. 288/2016 privind funcționarul public cu statut special din cadrul Ministerului Afacerilor Interne”.
17. La articolul 14, în denumirea articolului, cuvântul „cetățenilor” se substituie cu cuvântul „persoanelor”.
18. La articolul 15, în denumirea și textul articolului, cuvântul „obștești” se substituie cu cuvântul „necomerciale”.
19. Articolul 16:
la litera c), cuvintele „zădărnicire sau diminuare a probabilității apariției situațiilor excepționale” se substituie cu cuvintele „prevenire a riscului de dezastre”;
la litera g), cuvintele „pentru adăpostirea persoanelor supuse pericolului” se exclud;
se completează cu litera h) cu următorul cuprins:
„h)	să mențină în stare de pregătire permanentă adăposturile de protecție civilă, pentru adăpostirea persoanelor.”;
[bookmark: _Hlk220880751]se completează cu alineatul (2) cu următorul cuprins:
„(2) Conducătorii administrației publice locale sunt obligați să creeze, să instruiască și să mențină în stare de pregătire serviciile protecției civile.”.
20. Articolul 17:
alineatele (1) - (4) vor avea următorul cuprins:
„(1) Conducerea și coordonarea strategică a Protecției Civile este exercitată de Guvern, Comisia Națională de Management al Crizelor și comisiile teritoriale și locale privind managementul situațiilor de criză, în condițiile legii, care determină orientările și obiectivele strategice, caracterul, volumul și termenele desfășurării activităților ce asigură îndeplinirea sarcinilor protecției civile.
	(2) Ministerul Afacerilor Interne prin Inspectoratul General pentru Situații de Urgență are rolul de a coordona operațional procesul de evaluare, prevenire și pregătire de dezastre, precum și de implementare a deciziilor strategice.
(3) În aplicarea prerogativelor prevăzute la alin. (2), Inspectoratul General pentru Situații de Urgență coordonează cu Centrul Național de Management al Crizelor și utilizează mecanismele de evaluare de risc, coordonare și conducere elaborate la nivel național în conformitate cu Legea nr. 248/2025 privind managementul situațiilor de criză.
(4) Inspectoratul General pentru Situații de Urgență al Ministerului Afacerilor Interne este responsabil de coordonarea operațională a activității ministerelor, altor autorități administrative centrale, autorităților administrației publice locale și a agenților economici, la etapa de pregătire și prevenire a dezastrelor.”;
se completează cu alineatul (41) cu următorul cuprins:
„(41) În baza prerogativelor prevăzute la alin. (4), Inspectoratul General pentru Situații de Urgență al Ministerului Afacerilor Interne, poate emite acte administrative normative obligatorii pentru ministere, alte autorități administrative centrale, autoritățile administrației publice locale și agenții economici, inclusiv pentru punerea în aplicare a deciziilor strategice ale Guvernului sau Comisiei Naționale de Management al Crizelor în domeniul protecției civile.”;
la alineatul (5), ultimul enunț se exclude.
21. Articolul 18 va avea următorul cuprins:
„Articolul 18. Organele administrative ale Protecției Civile
(1) Conducerea operațională și tactică a Protecției Civile este exercitată de conducătorii ministerelor, altor autorități administrative centrale, autorităților administrației publice locale, instituțiilor, în cooperare cu organul central și organele teritoriale ale Inspectoratului General pentru Situații de Urgență al Ministerului Afacerilor Interne.
(2) Pentru prestarea muncii în domeniul protecției civile, în cadrul ministerelor, autorităților administrației publice centrale, al autorităților publice locale, instituțiilor, precum și la agenții economici cu mai mult de 300 de lucrători și la toate obiectivele industriale potențial periculoase, se desemnează specialiști titulari pentru protecția civilă. La celelalte instituții, agenți economici și organizații necomerciale se desemnează persoane responsabile care cumulează funcția de bază cu atribuțiile în domeniul protecției civile și sunt remunerate pentru aceasta în conformitate cu Codul muncii nr. 154/2003. Specialiștii titulari pentru protecția civilă sau persoanele responsabile de protecția civilă pot fi contractați în condițiile legii, inclusiv prin contracte de prestări servicii.
(3) Specialiștii titulari pentru protecția civilă și persoanele responsabile de protecția civilă se atestă și profesează în următoarele domenii:
a) evaluarea riscurilor de dezastre;
b) evaluarea și stabilirea capacităților de răspuns la dezastre și incendii;
c) elaborarea planurilor de reducere a riscurilor de dezastre și planurilor Protecției Civile;
d) evaluarea infrastructurii reziliente la dezastre.
(4) În cadrul entităților în care au fost desemnați coordonatori ai pregătirii pentru situații de criză, în conformitate cu Legea nr. 248/2025 privind managementul situațiilor de criză, atribuțiile specialiștilor titulari în domeniul protecției civile se exercită, după caz, de către acești coordonatori sau sub conducerea și coordonarea acestora.
(5) Conducătorii comisiilor de management al situațiilor de criză, organelor Inspectoratului General pentru Situații de Urgență al Ministerului Afacerilor Interne, sunt obligați să raporteze, în modul stabilit de Guvern, despre toate cazurile de apariție a dezastrelor, despre cauzele, efectele lor și despre măsurile întreprinse pentru lichidarea consecințelor.”.
22. Articolul 19:
la alineatul (1):
la litera a), după cuvintele „formațiunilor protecției civile” se completează cu textul „  și a stațiilor (posturilor) de salvare pe apă,”;
la litera c), cuvântul „apărute” se substituie cu cuvântul „declanșate”;
la litera e), cuvintele „acte legislative și de alte” se substituie cu cuvintele „documente de politici publice și”;
la litera f), textul „de protecție genistică, radiativă, chimică, medico-biologică” se substituie cu cuvintele „în domeniul protecției civile”;
la alineatul (2), litera a) va avea următorul cuprins:
„a) să acorde suport ministerelor, autorităților administrației publice centrale, autorităților publice locale, instituțiilor, agenților economici și organizațiilor necomerciale la organizarea instruirii în domeniul protecției civile;”.
23. La articolul 20 alineatul (1):
la litera c), textul „protecției genistice, radiative, chimice, medico-biologice” se substituie cu cuvintele „protecției civile”;
se completează cu litera e) cu următorul cuprins:
„e)	să informeze Inspectoratul General pentru Situații de Urgență al Ministerului Afacerilor Interne despre rezultatele evaluării stării protecției civile la obiective.”.
24. Articolul 21:
la alineatul (1):
la litera a), textul „genistică, radiativă, chimică, medico-biologică” se substituie cu cuvintele „în domeniul protecției civile”;
la litera c), textul „apariția situației excepționale creează pericol iminent și imediat pentru viața și sănătatea oamenilor și pot conduce la distrugerea (contaminarea) valorilor materiale” se substituie cu textul „declanșarea dezastrelor ce generează pericol iminent și imediat pentru viața și sănătatea persoanelor și pot conduce la distrugerea bunurilor materiale”;
la litera d), textul „apariția situației excepționale, creează” se substituie cu textul „declanșarea dezastrelor ce generează”, iar textul „(contaminarea) valorilor” se substituie cu cuvântul „bunurilor”;
la litera f), cuvintele „în vigoare” se exclud, iar textul „genistice, radiative, chimice, medico-biologice” se substituie cu cuvântul „civile”;
la alineatul (2), textul „apariția unor situații excepționale, creând” se substituie cu textul „declanșarea dezastrelor, generând”, iar textul „(contaminare) a valorilor” se substituie cu cuvintele „a bunurilor”.
25. Articolul 22 va avea următorul cuprins:
„Articolul 22. Forțele Protecției Civile 
(1) Forțele Protecției Civile includ organele Inspectoratului General pentru Situații de Urgență al Ministerului Afacerilor Interne, formațiunile specializate ale ministerelor, altor autorități ale administrației publice centrale și locale, formațiuni ale Protecției Civile, instituțiile, agenții economici și organizațiile necomerciale.
(2) Baza forțelor Protecției Civile o constituie organele Inspectoratului General pentru Situații de Urgență al Ministerului Afacerilor Interne, formațiunile specializate ale autorităților publice și instituțiilor, destinate să execute lucrări de salvare și alte lucrări care nu suportă amânare în condițiile generatoare de dezastre, inclusiv și la obiectivele de importanță critică. 
(3) Formațiunile specializate ale ministerelor și altor autorități administrative centrale și instituțiilor, menite să exercite controlul permanent asupra stării mediului înconjurător, obiectivelor industriale potențial periculoase și să lichideze consecințele dezastrelor, sunt folosite conform actelor administrative ale conducătorilor, care poartă răspundere pentru starea de pregătire a acestora pentru îndeplinirea sarcinilor ce le revin. 
(4) Regulamentele formațiunilor specializate ale ministerelor și altor autorități administrative centrale și instituțiilor se elaborează de către autoritățile publice și instituțiile respective și se coordonează cu Inspectoratul General pentru Situații de Urgență al Ministerului Afacerilor Interne.
(5) Formațiunile Protecției Civile se completează din rândul populației apte de muncă și se organizează la nivel național, regional și local și sunt gestionate de serviciile protecției civile de nivelul corespunzător. 
(6) În componența formațiunilor Protecției Civile se includ în mod obligatoriu: bărbații – în vârstă de la 18 la 63 de ani și femeile – în vârstă de la 18 la 62 de ani. Persoanele cu dizabilități, femeile gravide și cele care au copii sub 8 ani sunt implicate în mod benevol.
(7) [bookmark: _Hlk224141479]Numărul formațiunilor Protecției Civile, structura organizatorică a acestora, asigurarea tehnico-materială și modul de implicare a acestora este stabilit de Guvern.
(8) Răspunderea pentru starea de pregătire a formațiunilor Protecției Civile pentru îndeplinirea sarcinilor ce le revin o poartă conducătorii instituțiilor, agenților economici și a organizațiilor necomerciale, pe baza cărora sunt create aceste formațiuni.
(9) Observările asupra poluării mediului înconjurător cu substanțe radioactive, otrăvitoare, puternic toxice și agenți biologici se efectuează de către Rețeaua Națională de Observare și Control de Laborator (în continuare R.N.O.C.L). Numărul de instituții și laboratoare ale R.N.O.C.L. este aprobat de Guvern.
(10) Observările și controlul de laborator se organizează și se efectuează în conformitate cu Regulamentul R.N.O.C.L. Răspunderea pentru activitatea instituțiilor și laboratoarelor ce intră în componența R.N.O.C.L. revine conducătorilor respectivi.
(11) Coordonarea activității R.N.O.C.L. este exercitată de către Ministerul Afacerilor Interne prin intermediul Inspectoratului General pentru Situații de Urgență.”.
26. La articolul 23:
alineatul (1) va avea următorul cuprins:
„(1) Conducerea forțelor și mijloacelor Protecției Civile la executarea lucrărilor de salvare a persoanelor, în cazul declanșării dezastrelor se efectuează de către Ministerul Afacerilor Interne prin intermediul Inspectoratului General pentru Situații de Urgență, coordonat cu Centrul Național de Management al Crizelor, cu suportul ministerelor, altor autorități administrative centrale și locale, instituțiilor și agenților economici.”;
la alineatul (2), textul „sosite pentru lichidarea situației excepționale, indiferent de apartenența altei autorități administrative centrale” se substituie cu cuvintele „implicate la lichidarea dezastrelor”.
27. Se completează cu articolul 231 cu următorul cuprins:
„Articolul 231 Coordonarea și schimbul de informații 
(1) Ministerele, alte autorități administrative centrale și locale, instituțiile implicate în protecția civilă asigură schimbul permanent de informații relevante privind riscurile de dezastre, stadiul de pregătire, planurile de reducere a riscurilor de dezastre și planurile Protecției Civile, capacitățile de răspuns și recuperare post-dezastru.
(2) Schimbul de date se realizează inclusiv prin platforme informaționale interoperabile.”.
28. Articolul 24:
În titlul articolului și la alineatul (1), cuvintele „pentru protecția civilă” se substituie cu cuvintele „în domeniul protecției civile”;
alineatul (2) va avea următorul cuprins:
„(2) Instruirea în domeniul protecției civile a ministerelor, altor autorități administrative centrale și locale, instituțiilor, a efectivului formațiunilor Protecției Civile, agenților economici și a organizațiilor necomerciale se asigură de către conducătorii acestora, ținându-se cont de specificul lor, din contul orelor de muncă, în conformitate cu prezenta lege și cu măsurile de pregătire în domeniul protecției civile, aprobate anual de către Guvern.”;
la alineatul (3), cuvintele „Lucrătorii de conducere” se substituie cu cuvintele „Conducătorii de toate nivelurile”, iar cuvintele „pentru protecția civilă” se substituie cu cuvintele „în domeniul protecției civile”.
29. Articolul 25:
la litera a), cuvintele „alocate în mod centralizat Serviciului Protecției Civile și Situațiilor Excepționale al Ministerului Afacerilor Interne” se exclud;  
litera b) va avea următorul cuprins: 
„b) în ministere, alte autorități administrative centrale și locale și instituții publice - din contul mijloacelor bugetului de stat, precum și din fondurile Guvernului, inclusiv resursele aferente proiectelor finanțate din surse externe;”;
la alineatul (3), cuvintele „fondurilor centralizate și mijloacelor de rezervă” se substituie cu textul „mijloacelor bugetului de stat, bugetelor locale, precum și din fondurile de urgență ale Guvernului”;
la alineatul (4), textul „(articol) aparte” se substituie cu cuvântul „separat”.
30. Articolul 26:
la alineatul (1), cuvintele „alocate Serviciului Protecției Civile și Situațiilor Excepționale al Ministerului Afacerilor Interne” se substituie cu textul „alocate ministerelor, altor autorități administrative centrale și locale și instituțiilor publice”;
alineatul (2) se abrogă;
la alineatul (3), cuvintele „salvare și a altor lucrări de neamânat în condițiile situațiilor excepționale și la lichidarea efectelor lor în republică” se substituie cu textul „prevenire, pregătire, răspuns și recuperare post-dezastru”;
alineatul (4) se abrogă.  
31. Articolul 27 va avea următorul cuprins:
„Articolul 27. Baza tehnico-materială a Protecției Civile
[bookmark: _Hlk224057908][bookmark: _Hlk224053207][bookmark: _Hlk224058271](1) Baza tehnico-materială a Protecției Civile se constituie din clădirile și încăperile Inspectoratului General pentru Situații de Urgență al Ministerului Afacerilor Interne și ale organelor acestuia, construcțiile (edificiile și adăposturile de protecție civilă) și instalațiile de protecție, sistemele de avertizare, înștiințare și informare publică, laboratoarele, depozitele, mijloacele de protecție individuală, mijloacele de stingere a incendiilor, medicamentele, aparatele de cercetare și control radioactiv și chimic, alte bunuri și mijloace tehnico-materiale – proprietate publică, precum și cele ale ministerelor, altor autorități administrative centrale și locale și instituțiilor, agenților economici, folosite pentru protecția civilă.
(2) Se interzice modificarea destinației și înstrăinarea edificiilor și adăposturilor de protecție civilă aflate  în proprietate publică. Modul de exploatare a construcțiilor de protecție este stabilit de Guvern.
(3) Edificiile și adăposturile de protecție civilă pot fi transmise în gestiune economică și folosință numai după notificarea Inspectoratului General pentru Situații de Urgență al Ministerului Afacerilor Interne, cu respectarea condiției de a nu modifica destinația acestora.
(4) Persoana care primește în gestiune și folosință edificiile și adăposturile de protecție civilă, exercitând nemijlocit posesia și/sau folosința, este obligată să asigure întreținerea acestora pe cheltuială proprie.
[bookmark: _Hlk224058279](5) Conducătorii ministerelor, altor autorități administrative centrale și locale, instituțiilor și agenților economici poartă răspundere pentru întreținerea, păstrarea și folosirea bazei tehnico-materiale a Protecției Civile, în conformitate cu legislația.”. 
32. Se completează cu articolul 281 cu următorul cuprins:
„Articolul 281. Asigurarea în caz de dezastru
Modul de asigurare în caz de dezastru se stabilește în conformitate cu legislația cu privire la asigurări.”.
33. La articolul 29 alineatul (1), cuvântul „cetățenilor” se substituie cu cuvântul „persoanelor”. 
34. La articolul 30:
în denumirea articolului, cuvântul „cetățenilor” se substituie cu cuvântul „persoanelor”; 
cuvântul „administrativă” se substituie cu cuvântul „contravențională”.

Art. III. – (1) Prezenta lege intră în vigoare peste 3 luni  de la data publicării în Monitorul Oficial al Republicii Moldova.
(2) Guvernul, până la data intrării în vigoare a prezentei legi:
a) va elabora actele necesare pentru punerea în aplicare a prezentei legi;
b) va aduce actele sale normative în concordanță cu prezenta lege;
c) va înainta Parlamentului propuneri privind aducerea legislației în concordanță cu prezenta lege;
d) va asigura republicarea în Monitorul Oficial al Republicii Moldova a Legii nr. 271/1994 cu privire la protecția civilă, cu modificările operate, inclusiv prin prezenta lege.


PREȘEDINTELE PARLAMENTULUI                              		Igor GROSU

